Upoznajmo svoj zavičaj

Koliko zanimljivosti i ljepote krije naš uži zavičaj,uvjerili su se učenici 1.i2.razreda naše škole koji su 2.svibnja u okviru terenske nastave posjetili grad Ozalj. Vožnja vlakom bila je pravi i za mnoge prvi doživljaj ove vrste prijevoza. Odakle i kako dobivamo električnu struju saznali smo u hidroelektrani Ozalj,poznatoj Munjari koja ima više od 100 godina.

Najpoznatiji i najljepši dio Ozlja je sigurno stari grad Zrinskih i Frankopana u kojem se nalazi Zavičajni muzej u kojemu smo mogli putovati kroz vrijeme od najranije prošlosti zavičaja pa do današnjih dana. Posjet Gradskoj knjiznici pamtit ćemo po priči o dobrom zmaju Ozaljku koji čuva zidine grada.

Svi smo se na kraju složili da je toliko zanimljivosti u nasem zavičaju,a pred nama zadatak da ih upoznajemo i istražujemo. I,naravno,u tome i uživamo!

 Jasmina Jurinčić